རྒྱལ་ཁབ་གཉིས་པོའི་གཙོ་བདག་གི་འཐབ་ཇུས་ཁྲིད་སྟོན་འོགཀྲུང་གོ་དང་ཨུ་རུ་སུའི་ཁྱོན་ཡོངས་འཐབ་ཇུས་རོགས་ལས་རོགས་པའི་འབྲེལ་བ་དེ་ཆུ་ཚད་མཐོ་བ་དང་གོང་འཕེལ་ཆེ་བའི་དུས་རབས་གསར་པར་སླེབས་ཡོད།ཀྲུའུ་ཞི་ཞི་ཅིང་ཕིང་དང་ཙུང་ཐུང་ཕུ་ཅིང་གིས་དེ་སྔོན་མིག་དཔེ་ཞེས་པའི་ཚིག་གིས་མིག་སྔའི་ཀྲུང་གོ་དང་ཨུ་རུ་སུའི་འབྲེལ་བ་བརྗོད་ཡོད།ཀྲུའུ་ཞི་ཞི་ཅིན་ཕིང་གིས།ཀྲུང་གོ་དང་ཨུ་རུ་སུའི་འབྲེལ་བས་རྒྱལ་ཁབ་ཆེན་མོ་དང་ཁྱིམ་མཚེས་རྒྱལ་ཁབ་ཀྱི་འབྲེལ་བའི་མིག་དཔེ་གཏོད་ཡོད་ཅེས་གསུངས་པ་དང་།ཙུང་ཐུང་ཕུ་ཅིང་གིས།ཨུ་རུ་སུ་དང་ཀྲུང་གོའི་འབྲེལ་བ་ནི་དེང་གི་འཛམ་གླིང་ཐོག་རྒྱལ་ཁབ་དང་རྒྱལ་ཁབ་བར་གྱི་འབྲེལ་བའི་མིག་དཔེ་ཡིན་ཞེས་པ་དང་།རྒྱལ་ཁབ་ཆེན་མོའི་བར་གོང་འཕེལ་དང་འདྲ་མཉམ།གཉིས་ཕན་མཉམ་ལས་ཀྱི་མིག་དཔེ་དངོས་ཡིན་ཞེས་གསུངས་ཡོད།ཀྲུང་གོ་དང་ཨུ་རུ་སུ་རྒྱལ་ཁབ་གཉིས་པོའི་གཙོ་བདག་གིས་ཧྥུ་ལ་ཏི་ཨོ་སི་ཐོ་ཁེར་འདི་ལོའི་མཇལ་མོལ་ཐེངས་གསུམ་པ་གནང་རྒྱུ་ཡིན་པ་རེད།ཕར་འགྲོ་ཚུར་འོང་གིས་རྒྱལ་ཁབ་གཉིས་པོའི་གཙོ་བདག་གི་མཛའ་གྲོགས་ཟབ་མོ་དང་ཀྲུང་གོ་དང་ཨུ་རུ་སུའི་འཐབ་ཇུས་རོགས་ལས་ཀྱི་ཆུ་ཚད་མཐོ་པོ་མངོན་ཡོད་པ་དང་།དེ་ནི་མིག་དཔེ་དེ་རིགས་ཀྱི་མངོན་ཚུལ་ཡིན་པ་རེད།